cyanic-selkie/wikianc huggingface dataset:
ארתור אדינגטון
אסטרונומיה
אדינגטון הגן על שיטתו בכך שהצביע על שימושיות תוצאותיו, ובייחוד הקשר החשוב בין מסה לבהירות. הייתה לכך ההשלכה המפתיעה כי כל הכוכבים, כולל ענקים וננסים, התנהגו כגזים אידיאליים. בתהליך פיתוח המודלים הכוכביים שלו, ביקש אדינגטון לשנות את החשיבה של אותה תקופה לגבי מקורות האנרגיה בכוכבים. ג'ינס ואחרים הגנו על מנגנון קלוין-הלמהולץ, אשר היה מבוסס על מכניקה קלאסית, בעוד שאדינגטון העלה השערות שונות לגבי התוצאות האיכותיות והכמותיות של איון פרוטון-אלקטרון ותהליכי היתוך גרעיני.
בעזרת הנחות אלה, הוא הראה כי הטמפרטורה של פנים הכוכב חייבת להיות מיליוני מעלות. ב-1924 הוא גילה את קשר המסה-בהירות עבור כוכבים. למרות אי הסכמה מסוימת, המודלים של אדינגטון התקבלו, בסופו של דבר, ככלי רב עוצמה להמשך המחקר, במיוחד בנושאים של התפתחות כוכבים. אימות להערכותיו לגבי רדיוסי כוכבים על ידי מייקלסון ב-1920, היה קריטי בשכנוע אסטרונומים אשר לא היו רגילים לסגנונו האינטואיטיבי והמגשש. התאוריה של אדינגטון הופיעה בצורתה הבשלה ב-1926 כ"מבנה והרכב של כוכבים", אשר הפך להיות טקסט בעל משמעות רבה בהשכלתו של דור שלם של אסטרופיזיקאים.
במהלך מלחמת העולם הראשונה, אדינגטון הפך מעורב במחלוקת בתוך הקהילות המדעית והאסטרונומית של בריטניה. אסטרונומים רבים, טענו כי כל קשר מדעי עם מדינות הציר צריך להסתיים לצמיתות, עקב פעולתם במלחמה. אדינגטון, בהיותו קווייקר פציפיסטי, נאבק להשאיר את האסטרונומיה נקיה ממרירות תקופת המלחמה. הוא חזר וקרא לאסטרונומים בריטים לשמר את קשרי טרום המלחמה שלהם עם המדענים הגרמנים. הפציפיזם של אדינגטון גרם לו לבעיות קשות בתקופת המלחמה, במיוחד כאשר הוא נקרא להתגייס, ב-1918. הוא טען להתנגדות מטעמי מצפון, עמדה שהייתה מוכרת על ידי החוק, גם אם שנואה על הציבור. כאשר הממשלה רצתה לבטל חוק זה, רק התערבות האסטרונום המלכותי ודמויות בעלות השפעה אחרות השאירה את אדינגטון מחוץ לכלא.
עבודתו של אדינגטון באסטרופיזיקה בשנות ה-1920 וה-30 המשיכה את מחקרו בנושא המבנה הכוכבי ועוררה ויכוחים נוספים עם ג'ינס ומילן. נושא חשוב היה הרחבת המודלים הקודמים שלו במטרה לנצל את ההתפתחויות בפיזיקה קוונטית, כולל השימוש בפיזיקת ניוון בתיאור כוכבים ננסיים. הדבר עורר את הוויכוח המפורסם שלו עם צ'נדראסקאר, אשר היה תלמיד בקיימברידג'. תיאורו של צ'נדראקסאר את האירוע, לפיו עבודתו נדחתה בגסות, מציג את אדינגטון כאכזרי ודוגמטי, ואינו תואם לאופיו של אדינגטון כפי שמתואר על ידי עמיתים אחרים. ביקורתו של אדינגטון הייתה מבוססת, ככל הנראה, על חשד שהסקה מתמטית טהורה מהתאוריה הקוונטית אינה מספיקה להסביר את הפרדוקסים הפיזיקליים המתמיהים, שהיוו חלק מכוכבים מנוונים.
הנצחה
מדליית אדינגטון קרויה על שמו של אדינגטון. המדליה מוענקת פעם בשנתיים על ידי האגודה האסטרונומית המלכותית של בריטניה, על חקירה איכותית בתחום האסטרופיזיקה התאורטית.
1984 (ספר)
1984 (באנגלית: Nineteen Eighty-Four) הוא רומן דיסטופי מאת ג'ורג' אורוול. בספר מתאר אורוול חיים המתנהלים תחת שלטון טוטליטרי קיצוני. 1984 זכה להתייחסויות שונות: יש בו ביקורת פוליטית חריפה על המשטר הקומוניסטי בברית המועצות ועל טוטליטריזם בכלל, אך גם מסרים מוסריים, פסיכולוגיים וסוציולוגיים.
לספר ולרעיונות שביטא בו אורוול נודעה השפעה תרבותית ניכרת. הדיסטופיה שיצר אורוול בספר היא עולם קודר המנוהל ומפוקח באמצעים של שליטה פיזית ומנטלית מוחלטת - ההגשמה המלאה של המשטר הטוטליטרי. ראייתו הייחודית של אורוול את מערכת היחסים שבין היחיד לחברה, את האידאולוגיה המוצגת במערומיה, ואת תפקיד המפלגה והמדינה, מאירה באור אחר גם משטרים וחברות שונים מאוד מאלו שעליהם כתב אורוול. כך למשל, הביטוי "האח הגדול" הפך מטבע לשון המתייחס למצב בו פרטים נתונים לפיקוח ולניטור מתמידים מטעם השלטון. אורוול דמיין מצב כזה, אך כיום מחזיקות מדינות באמצעים טכנולוגיים המאפשרים ליישם את החזון הזה במידה מסוימת. עוד טבע אורוול את המושג 'משטרת המחשבות', משטרה חשאית שמטרתה למנוע מאזרחי המדינה להעלות על דעתם רעיונות הסותרים את מטרות המשטר. נוהגים להשתמש בביטוי זה, לעיתים, בהתייחס לשלטון המנסה להגביל את חופש הביטוי של אזרחיו.
עלילת הספר והעולם המוצג בו
הספר, שנכתב בשנת 1948 ופורסם ב-8 ביוני 1949, הוא מעין חיזיון של הכותב על שנת 1984. בשנה זו העולם מחולק לשלוש אימפריות הנלחמות זו בזו ללא הרף: האחת היא אוקיאניה המשתרעת על פני ארצות הברית, אמריקה הלטינית, האיים הבריטיים, אוסטרליה והחלק הדרומי של אפריקה, השנייה היא איראסיה הכוללת את ברית המועצות ואירופה היבשתית, והשלישית היא איסטאסיה הכוללת את יפן, סין, קוריאה וחלק ממדינות המזרח הרחוק.
גיבור הספר, וינסטון סמית', חי ב"אוקיאניה", מדינה טוטליטרית שבה האזרחים נמצאים תחת עינו הפקוחה של "האח הגדול", שליט המפלגה. ההיסטוריה משוכתבת לפי צורכי ההנהגה, והשפה המדוברת הופכת בתהליך הדרגתי לשפה הנקראת "שיחדש" (Newspeak), המעוצבת כך שתוגבל יכולת החשיבה של האזרחים. מטרתה של "שיחדש" היא לצמצם את אוצר המילים תוך סילוק מונחים כגון "חופש", ובד בבד ליצור מצב בו הדיבור על עניינים בעלי משמעות פוליטית הופך להיות פעולה אוטומטית שמקורה בגרון האנושי במקום פעולה מנטלית שמקורה במוח. כך למשל, התרגום היחיד האפשרי לשיחדש של הפסקה המפורסמת מהחוקה האמריקאית, המדברת על חופש ועל שאיפה לאושר, הוא המילה "חושבפשע" (Crimethink), שמיוחדת בשיחדש לכל פעילות מנטלית שאינה על פי עקרונות המפלגה.
בעולם הקודר המתואר בספר אין לאדם חופש חשיבה. הוא מצווה לפעול כפי ש"האח הגדול" רוצה, על מנת לרצות את המפלגה. מסך הטלצג (Telescreen, מכשיר הפיקוח) נמצא בכל פינה, ועינו של האח הגדול פקוחה תמיד: הוא מסוגל לראות הכול, לשמוע הכול, ואפילו למדוד את קצב פעימות הלב. כל סטייה ולו הקטנה ביותר, כמו חיוך בלתי צפוי, הליכה לכיוון שונה מהרגיל, עלייה פתאומית בקצב פעימות הלב, מחשבה המביעה ביקורת על השלטונות - תביא על הסוטה את יד המפלגה.
הגיבור עובד ב"מחלקת המסמכים" שב"מיניסטריון האמת", ותפקידו לשכתב את ההיסטוריה עבור המפלגה. למשל, הוא מקבל קטעי עיתונות "בעייתיים", כגון קטעים המספרים בשבחם של חברי מפלגה שלאחר מכן סרחו, "אוידו" והפכו ל"לא אנשים", ונדרש לכתוב במקומם ידיעות אחרות (למשל, דברי הספד לכבוד חבר מפלגה מפוברק שהקריב את חייו למען המולדת). עוד עליו לתקן "שגיאות" ו"טעויות דפוס" בעיתונים - כלומר, תחזיות שגויות והבטחות שהופרו, ולהפוך אותן לתחזיות שהתממשו ולהבטחות שמומשו בפועל. בנוסף, מדי שנים אחדות החליפה אוקיאניה את אויבתה (במלחמה המתנהלת באופן מתמיד) וטענה שהמלחמה התנהלה "תמיד" נגד האויבת החדשה, ובמקרים כאלה היה עליו ועל חבריו למחלקה לעבוד במשך שבוע ללא הפוגה כדי לשכתב את כל הדיווחים העיתונאיים על המלחמה מהשנים האחרונות וליצור את הרושם שהמלחמה אכן התנהלה תמיד נגד האויבת החדשה. ב"מיניסטריון האמת" מוצא וינסטון את אהבתו (פועלת במחלקת ייצור רומנים זעירים ופורנוגרפיה זוטא ל'פרולים' - ההמונים, רומנים המיוצרים בידי מכונה מבלי שתיגע בהם יד אדם). ג'וליה יודעת, באופן דומה לו, שאין העולם יכול להתקיים כמו שהוא כעת, וביחד הם מנסים לשמר את אהבתם אל מול כוחה העצום של המפלגה.
חבר המפלגה המקיים את עקרונות הסוצאנג אמור להיות מיומן ביותר ב"דוחשב" (doublethink), האומנות העדינה של חשיבת דבר והיפוכו בעת ובעונה אחת: רק כך ניתן להבין את סיסמאות המפלגה, את העובדה כי המקום בו מופצים שקרים גסים נקרא "מיניסטריון האמת" והמקום אליו נלקחים האסירים הפוליטיים לחקירה נקרא "מיניסטריון האהבה", את שינוי העבר והפיקוח על המציאות, את ההיסטריה המלחמתית סביב מלחמה שנועדה בפועל לא להכרעת האויב אלא לשימור המבנה החברתי והפוליטי של המדינה, ואפילו את המילה "דוחשב" עצמה.
בסופו של הספר נתפסים וינסטון וג'וליה בידי המפלגה, ומובאים אל "מיניסטריון האהבה" הוא הכלא של המפלגה. לאחר עינויים פיזיים ומנטליים קשים, מתוודה וינסטון על "פשעיו" כלפי המפלגה, אך עדיין אינו נשבר: גרעין האישיות הפנימי שלו נותר כשהיה. אז מובא וינסטון על ידי החוקר אובריאן אל "חדר 101". בחדר זה מתעמת כל אסיר עם הדבר המפחיד אותו ביותר. אצל וינסטון אלו הם עכברושים. כשמקרבים אותו לכלוב העכברושים זועק וינסטון - "עשו זאת לג'וליה! לא לי!". זוהי נקודת השבירה הפסיכולוגית שלו. מכאן ואילך הוא כחומר ביד היוצר בידיו של אובריאן, חוקרו והאדם שמחנך אותו מחדש.
וינסטון וג'וליה, לאחר שבגדו זה בזה (גם ג'וליה נלקחה לחדר 101), מושארים במצב של "קיום מושעה". הם אינם מוצאים להורג אלא נותנים להם לחיות את חייהם לפי שעה מתוך ידיעה כי מאסרם והוצאתם להורג צפויה בכל רגע. דווקא במצב זה, לאחר שבגד באישה שאהב ובכל עקרונותיו ועבר עינויים פיזיים ומנטליים מחרידים, לומד וינסטון סוף-סוף לאהוב את האח הגדול.
ביקורת על הקומוניזם, נאציזם והטוטליטריות
בספר נכללת ביקורת על המשטר הטוטליטרי בכלל ועל המשטר הקומוניסטי בפרט, בעקבות השנאה שפיתח אורוול לסטלינזם מספר שנים קודם לכך כשנלחם במלחמת האזרחים הספרדית, ואנשי הקבוצה שאיתה נטבחו על ידי כוחות סטלין. בנוסף, פרטים רבים בספר מהווים תיאור מדויק למדי של החיים בברית המועצות בשנת 1948, לאחר הטיהור הגדול והמלחמה, ולא תיאור של עולם דמיוני בשנת 1984.
אלמנטים רבים בספר גם קרובים מאוד לגרמניה הנאצית, כמו תנועת הילדים שמושפעת מההיטלר יוגנד, שתי דקות השנאה שמושפעות משריפות הספרים ההמוניות, הגזענות והאנטישמיות כמדיניות של המפלגה, ומשרד שכל תפקידו להוליך את האוכלוסייה שולל, כמו גבלס.
ההתפתחות הטכנולוגית המתוארת בספר, כגון מסך הטלצג המשדר תוכניות טלוויזיה ובה בעת צופה בכל אדם הנמצא בטווח ראייתו, מקליט אותו, עוקב אחרי תנועותיו ואמרותיו (אף כאלו הנאמרות תוך כדי שינה) ומשדר אותן למרכז מעקב, אינה דמיונית או מהפכנית כמו בספרי מדע בדיוני אחרים. בשנת 1984, הטכנולוגיה המתוארת בספר נראתה מיושנת למדי. עיקר כוחו של הספר בתיאור החברה הדיסטופית שבה מתרחש הסיפור, שמבוסס על מרכיבים ריאליים מברית המועצות וגרמניה הנאצית כפי שהכירו אותה אורוול וידידיו הטרוצקיסטים:
בספר עצמו מושווה המשטר באוקיאניה למשטרים הטוטליטריים "מן העבר", ונטען בו שבעוד הקומוניסטים והנאצים העמידו פנים (ואולי אף האמינו) שהם תופסים את השלטון לזמן מוגבל בלבד ולתכלית חיובית, המפלגה באוקיאניה מודה שהיא מעוניינת אך ורק ב"שלטון צרוף" (אותו היא מפרשת כ"גרימת סבל, כאב והשפלה") ללא הגבלת זמן ולא בטובת אף אחד מלבדה; ושבעוד הקומוניסטים והנאצים עינו והשפילו את אויביהם מבית וגרמו להם להתוודות ולהתחנן לרחמים לפני שהרגו אותם (ואף על פי כן לא הצליחו למנוע מהם להפוך לקדושים מעונים בעיני הדורות הבאים), המפלגה באוקיאניה הופכת תמיד את אויביה מבית לחסידי המפלגה לפני שתהרוג אותם ותמחה את זכרם כליל. עוד נטען בספר שבעוד כל שלטונות הרודנות של העבר הצטיינו "בהססנות ובחוסר יעילות", הרי השלטון באוקיאניה יודע היטב מה הוא עושה ומקפיד לדכא כל התנגדות ואפילו כל מחשבה על התנגדות.
הספר מושווה לעיתים קרובות לספרו של אלדוס האקסלי, "עולם חדש מופלא", שגם הוא דיסטופיה ומתאר עולם טוטליטרי. אומנם הדיקטטורה ב"עולם חדש מופלא" שונה באופייה ומבוססת על "אושר" לתושבים, על חירות מינית וחופש לצרוך, על בריחה מהמציאות באמצעות סמים, על חינוך והתניה מוחלטים שמתחילים עוד לפני הלידה (החוץ-גופית), ועל שעבוד בפועל שאהוב על התושבים (כך שבדרך כלל אין צורך לדכאם כמו ב-1984, ואף החריגים המעטים שאינם מרוצים מוגלים לאי ואינם נרצחים); אך בשני הספרים יש מרכיבים של טשטוש המציאות, של אחידות חברתית ופוליטית ושל שליטה מרוכזת, ושניהם מתארים גרסאות קיצוניות של דיקטטורה טוטליטרית ונועדו להזהיר מפני כיוונים שהעולם עלול להתקדם אליהם.
משמעות סוציולוגית
מאידך, לספר פרשנות סוציולוגית חשובה. מישל פוקו טען כי לשיח החברתי יש כללים, יש את שמותר לומר ויש את שאסור לומר. במובן זה ניתן לפרש את ספרו של אורוול כדוגמה למשטר השיח הפוקויני. יותר מכך, חוקרים חברתיים ובלשנים שונים טוענים כי השפה היא המעצבת את התודעה, לכן ספרו של אורוול מתאר טוטליטריות עמוקה וחוסר יכולת של הפרט להתנגד או להבין עד כמה תודעתו מעוצבת על ידי השלטונות. בסיס לפרשנות הסוציולוגית של הספר ניתן גם למצוא במאמרו של אורוול "פוליטיקה והשפה האנגלית" ("Politics and the English Language"), מאמר מ-1946 המקדים את "1984" ומביא מספר רעיונות מרכזיים של אורוול ביחס לקשר בין פוליטיקה לשפה.
משמעות פילוסופית ופסיכולוגית
הספר דן בניגוד שבין המציאות הריאלית למציאות הווירטואלית, הנוצרת כתוצאה משטיפת מח תעמולתית מתמדת, משיכתוב ועיוות ההיסטוריה, מסילוף השפה ומחדירת השלטון אל ד' אמותיו של הפרט (הטלצג). מתעוררת השאלה האם מציאות זו אכן קיימת. כששואל או'בריאן את וינסטון בחקירתו האם אירוע מסוים, ששונה, שופץ וסולף בדיעבד, אכן קיים לדעתו של וינסטון, משיב לו וינסטון: "אבל הוא קיים! הוא קיים! הוא קיים בזיכרון!", משיב לו או'בריאן: "אני איני זוכר אותו". דהיינו במציאות זו הזיכרון הוא דבר סובייקטיבי והעבר אינו דבר אובייקטיבי. השיא הוא בשאלתו של וינסטון: "האם האח הגדול קיים?" ותשובת או'בריאן: "ודאי שהוא קיים. המפלגה קיימת. האח הגדול הוא התגלמותה של המפלגה". מוסיף וינסטון ושואל: "האם הוא קיים במובן שאני קיים?". משיב או'בריאן: "אתה אינך קיים". וינסטון מצביע על הסימנים הפיזיים לקיומו: "נולדתי, אני עתיד למות, יש לי זרועות ורגליים... במובן זה האח הגדול קיים?" ותשובת או'בריאן: "אין לכך חשיבות. הוא קיים." פה באה שאלת השאלות של וינסטון: "האם עתיד האח הגדול למות אי פעם?" ותשובתו החותכת של או'בריאן: "ברור שלא. הדבר לא ייתכן".
קולנוע
הספר עובד לסרט קולנוע פעמיים. בשנת 1955 יצאה הגרסה הראשונה של הסרט בבימויו של מייקל אנדרסון, ובכיכובם של אדמונד אובריין וג'ן סטרלינג. גרסה זו צולמה בשחור לבן, וסטתה מאוד מעלילת הספר ומרוחו.
בשנת 1984 צולמה גרסה נוספת בבימויו של מייקל רדפורד, ובכיכוב ג'ון הרט, סוזנה המילטון וריצ'רד ברטון. גרסה זו הייתה נאמנה יותר לרוחו של הספר, והיא נחשבת לטובה יותר, בין היתר בשל משחקם המוערך של ג'ון הרט בתפקיד וינסטון סמית', ושל ריצ'רד ברטון (שזהו תפקידו הקולנועי האחרון) בתפקיד החוקר או'בריאן. בפסקול הסרט שחובר על ידי צמד היוריתמיקס נכלל בין השאר השיר "Sexcrime" שזכה להצלחה במצעדי הפזמונים.
בשנת 1985 יצא הסרט "ברזיל" של הבמאי טרי גיליאם, שנעשה (בין היתר) בהשראת ספרו של אורוול.
טלוויזיה
הספר עובד פעמיים לסרט טלוויזיה. פעם אחת בשנת 1954 בבימויו של רודולף קארטיאר ובכיכובו של פיטר קושינג, ופעם נוספת בשנת 1964 בבימויו של כריסטופר מוראן ובכיכובו של דייוויד באק.
בשנת 1984, שודר בארצות הברית תשדיר פרסומת בשם "1984", אשר בוסס על הספר. התשדיר פרסם את מחשב המקינטוש של חברת אפל, אשר ביקשה להציג עצמה כ"גואל" מפני שליטתה של חברת יבמ בשוק המחשבים האישיים.
מוזיקה
ב-1974 הוציא הזמר דייוויד בואי סינגל בשם "1984" המבוסס ומושפע מספרו של אורוול. בואי הקליט שירים נוספים עבור מחזה המבוסס על הספר שהתכוון להפיק, בהם "Big Brother", אך אלמנתו של אורוול לא העניקה את אישורה לכך. בואי הכליל שירים אלה באלבומו "Diamond Dogs".
אחד מהרכבי הרוק של המוזיקאי הישראלי יוסי אלפנט נקרא "חדר 101", מונח מתוך "1984". ב-1996 הוציא מאיר אריאל את אלבומו "רישומי פחם". בחוברת של הדיסק נכתב מפורשות שהספר היה מקור השפעה לחלק מהרצועות.
תיאטרון
בשנת 2017, עלתה בתיאטרון הבימה הצגה בשם "1984", עיבוד חדש לספר, שיצרו רוברט אייק ודאנקן מקמילן. בהצגה, בבימויו של עירד רובינשטיין, מככבים אלכס קרול כווינסטון, גיל פרנק כאו'בריאן ואושרת אינגדשט כג'וליה.
התרגומים לעברית
תרגומו הראשון של הספר לעברית הופיע בשנת 1950. הספר תורגם על ידי יהודית אביטל והופיע בהוצאת "פלס", שהייתה למעשה סוכנות להפצת עיתונות חוץ. התרגום שהופיע שנה בלבד לאחר הופעת המקור באנגלית עורר הד רב. האנלוגיה לברית המועצות ולגרמניה הנאצית הייתה מובנת מאליה לקוראים באותם ימים. התרגום הנפוץ כיום של ג. אריוך (שם העט של המתרגמת ג'נטילה ברוידא) הופיע בהוצאת עם עובד ב-1971 ומאז הודפס במספר רב של מהדורות.
השפעותיו של הספר
לספר הייתה השפעה רבה על העולם של אחרי 1948, אשר נחשף לזוועת הדיקטטורה והטוטליטריות. הוא אף מונהג כספר חובה בקורסים רבים למחשבה מדינית.
מעבר להשפעה הגדולה שהייתה לספר בהבנה שבבעיה שבצורת המשטר הקומוניסטית וצורות משטר טוטליטריות אחרות, טבע הספר גם חשש גדול בציבור מפני מעורבות יתר של השלטון בחיי האזרח הפשוט. המונח "האח הגדול" מוזכר לעיתים תכופות, עד ימינו, בכל פעם שיש חשש שמדינה או חברה אוספת יותר מדי מידע על האזרחים. במובן זה, הקדים אורוול את זמנו, שכן ההבנה כי "ידע הוא כוח" והחשש מפני ניצולו לרעה, טרם היו חקוקים בתודעתו של הציבור.
השפעה נוספת הייתה ההבנה של הבעייתיות ב"כיבוס השפה", ובכך שהשיח משפיע על צורת חשיבתם של אנשים. בכך השתלב אורוול עם הזרם הפוסט-מודרני שקיבל תאוצה בזמנו, ואשר הוגיו (כדוגמת לודוויג ויטגנשטיין) ייחסו משמעות גדולה לשפה ולשימושיה בפילוסופיה (ראו למעלה - משמעות סוציולוגית).
חלל הבטן
חלל הבטן (באנגלית: Abdominal cavity) הוא החלל הגדול ביותר בגוף האדם וברוב בעלי החיים. בחלל זה, נמצאים איברים פנימיים רבים.
את החלל תוחמים ארבעה גבולות: הגבול העליון מצוי מתחת לסרעפת, הגבול התחתון באגן הירכיים, הגבול הקדמי מצוי בשרירי הבטן, וגבולו האחורי של החלל מצוי בעמוד השדרה. בחלל הבטן ישנן חמש מערכות עיקריות: מערכת השתן, מערכת העיכול, מערכת הדם, מערכת הלימפה ומערכת ההפרשה הפנימית (האנדוקרינית). לדוגמה, בלוטות יותרת הכליה הן חלק ממערכת ההפרשה הפנימית אשר משגיחה על סביבה פנימית קבועה בגוף.
הצפק
הצפק הוא שק אנדותליאלי בעל עמידות גבוהה בפני זיהומים. במקרה של זיהום, התאים הבלעניים (פגוציטים) מעכלים את החיידקים והנגיפים המזוהמים. הצפק הוא קרום נסיובי דו-שכבתי שמרפד את דפנות חלל הבטן ועוטף את איברי הבטן. הצפק נחלק לשני חלקים. שכבה המצויה בדפנות הבטן ושכבה העוטפת את איברי הבטן השונים. בין שתי השכבות יש מרווח המכיל קרום נסיובי, קרום חלק ושקוף שמרפד חללים גדולים מסוימים בבטן. בנוסף, נוזל מאפשר אי חיכוך של האיברים בתוך החללים שלהם. בצפק נמצאים רשת כלי דם נימיים וכלי לימפה רבים.
אנטומיה ופיזיולוגיה
מקובל בתחום הרפואה לחלק את הבטן לארבעה חלקים. החלוקה לרבעים של הבטן מקלה על הרופא והחובשים, להבין בצורה שהיא לרוב מדויקת, מה הוא מקור הכאב.
סברה ספורט
סברה ספורט  (SABRA sport) היא מכונית ספורט, אשר הושקה ב-1961 באנגליה, על ידי יצחק שובינסקי ובהמשך הורכבה במדינת ישראל על ידי אוטוקרס. עד 1967 יוצרו 379 יחידות
השם שנבחר היה "סברה" (או "סברה ספורט", בשווקים מסוימים), כינוי לצבר - ישראלי יליד ישראל.
היסטוריה
אב הטיפוס הוצג בשנת 1961 בתערוכת הרכב בניו יורק. 100 היחידות הראשונות יוצרו בבריטניה בקבלנות משנה עבור אוטוקרס, תוך אינגלוז השם ל"סברֶה" (Sabre). בהמשך נשלחו קיטים להרכבה בישראל. ייצור המכונית נעשה בישראל ובאנגליה. יוצרו 379 יחידות, מתוכם 26 נמכרו בישראל, 144 בארצות הברית, ו-81 בבלגיה. הייצור נפסק בשנת 1967 בעיקר עקב כישלונן של אוטוקרס ורליאנט לקיים מערך שירות ראוי לכלי הרכב.
כיום הסברה ספורט נחשבות לפריטי אספנות בכל העולם. רובן מצויות בישראל ובבלגיה.
ב־16 בדצמבר 2014 הנפיק דואר ישראל בול ששמו: "סברה ספורט 1961", בערך נקוב של 4 ש"ח. הבול מתוך סדרה של 4 בולים בנושא : "תעשיית המכוניות בישראל". על יתר הבולים מופיעים תמונות של: סטנדרד כרמל 1936, קייזר מנהטן 1951, וג'יפ סופה 1992.
Michael (אלבום)
Michael (מייקל) הוא אלבום אוסף של הזמר והיוצר מייקל ג'קסון, הכולל שירים שלא פורסמו במהלך חייו. האלבום יצא לאור ב-10 בדצמבר 2010, כשנה וחצי לאחר מותו של ג'קסון, ב-25 ביוני 2009. באלבום משתתפים זמרים ידועים כמו אייקון, פיפטי סנט, לני קרביץ ודייב גרוהל.
רקע
האלבום כולל שני שירים שנכתבו בתקופת Thriller: "Behind the Mask ו-"Much Too Soon" .השיר,, הופיע קודם באוסף, The Ultimate Collection תחת השם "The Way You Love Me" כשיר שטרם יצא לאור. לכבוד Michael, השיר נערך מחדש ונוספו לו קולות חדשים. השיר "Best of Joy" הוא אחד האחרונים שג'קסון הקליט בחייו, בשנת 2009.עטיפת האלבום מציגה את ג'קסון בשלבים שונים של הקריירה המוזיקלית.
אותנטיות
האותנטיות של השירים "Breaking News", "Keep Your Head Up", ו-"Monster" מוטלת בספק. רבים מסביבתו הקרובה של ג'קסון הכוללים את אמו, אחיו (ברנדי), אחותו (לה טויה), שני בניו הגדולים, אחייניו, ויל.איי.אם שעבד איתו ומעריציו מטילים ספק שהקול בשירים אלו הוא אכן קולו של ג'קסון. ברנדי טען שחברי המשפחה לא הורשו להימצא באולפן, היכן שהאלבום הושלם. עוד טען, כי כששמע את השירים זיהה מיד שזה אינו קולו של אחיו. סוני, חברת האם של אפיק הקלטות אשר תחתיה יצא האלבום, הצהירה כי היא בטוחה באותנטיות של השירים. המפיק טדי ריילי שעבד על שירים אלו, הגן על הצהרת סוני. הוא טען שהיה צריך לבצע עיבודים נוספים לקול ולכן אנשים מטילים ספק באותנטיות השירים. ג'יסון מלאכי, חקיין מוביל של ג'קסון שהועלה כמועמד אפשרי לביצוע הקולות בשירים אלו טען כי אינו מעורב בהקלטה. בינואר 2011 פורסם ווידוי בפייסבוק של מלאכי, בו הוא טוען כי הוא העומד מאחורי שירים אלו. מאוחר יותר, טען מלאכי במיי ספייס כי האתר הרשמי והפייסבוק שלו נפרצו.
הוצאת חומרים ללא אישור ג'קסון
לקראת שחרור האלבום, אביו של ג'קסון, ג'ו, טען על ידי עורך דינו כי ג'קסון היה פרפקציוניסט ולעולם לא היה רוצה להוציא לאור חומר בלתי גמור. ויל.איי.אם אשר שיתף פעולה עם ג'קסון לפני מותו ביקר גם הוא את הוצאת האלבום וכינה את הוצאת החומרים הלא מוגמרים כחסרת כבוד מאחר שג'קסון לא היה יכול לתת לה את ברכתו.
הערכה ביקורתית
עטיפת האלבום דורגה במקום הראשון ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex.
מצעדים ומכירות
האלבום הגיע למקומות הראשונים בגרמניה, אוסטריה, איטליה, הולנד ושוודיה
מאיר רוטשילד
{{פירושונים| אישים: אחר:
שמואל דוד וולקין
הרב שמואל דוד וולקין (בין 1890 ל-1910 – תשל"ט, 1979) היה רבה של לוקאטש, ולאחר מלחמת העולם השנייה רב קהילת "בית אהרן" בקווינס שבניו יורק.
תולדותיו
במלחמת העולם השנייה הצטרף עם אשתו לתלמידי ישיבת מיר בווילנה, משם נסעו ליפן ולאחר מכן לשאנגחאי שבסין. הוא ואשתו היו היחידים ששרדו את השואה מכל משפחתם. בשלהי המלחמה נולד בנו, חיים.
לאחר המלחמה היגר לארצות הברית והתיישב בשכונת קראון הייטס שבברוקלין. סיפורו של בנו, הנער הפליט שנולד בדרכי הנדודים ושרד, התפרסם בתקשורת האמריקנית.
במשך שנות מלחמת העולם השנייה ולאחריה היה הרב וולקין פעיל בוועד ההצלה. לאחר הגירתו לארצות הברית הקים בה בית כנסת לניצולי השואה. בשנות ה-50 היה חבר נשיאות פועלי אגודת ישראל בארצות הברית וקרא לרבנים "להתמסר בעוד לתעמולה לבנין הארץ". באוגוסט 1960, הוא הביע תמיכה בכניסת פועלי אגודת ישראל לממשלה.
בשנות ה-60 הוא היה אחראי להשגחה על הכשרות באוניות שונות שהפליגו בין ישראל וארצות הברית. בסוף שנות ה-60 היה סגן נשיא אגודת הרבנים.
כיהן כרב קהילת "בית אהרן" בקווינס, שהקים על שם אביו. כמו כן ההדיר את ספרי אביו. חיבר את הספר "רמת שמואל" על התורה שבו מביא עדויות ופירושים מרבו החפץ חיים.
בנובמבר 1978 בכינוס רבנים נגד לחצים של נשיא ארצות הברית ג'ימי קרטר על ישראל צוטט כאומר: "ווי גיוואלד, קורעים חתיכות מארצינו, ארץ ישראל, ואנחנו מחשים". נפטר בניו יורק בשנת תשל"ט.
אמיל בריג
אמיל בריג (1924 – 28 במרץ 2002) היה לוחם ישראלי בצה"ל שזכה לאות גיבור ישראל.
חייו
שנתיים התגורר בתל יצחק. באותה תקופה היה חבר ההגנה ובמלחמת העצמאות שירת בחטיבת גולני ולחם בעמק הירדן. ביום הכרזת העצמאות השתתף בפעולה לפיצוץ שלושת הגשרים הסמוכים לקיבוץ גשר ולאחר ששניים משלושת המטענים כשלו יצא ופוצץ את הגשרים הנותרים, פעולה שעליה זכה באות גיבור ישראל:
לאחר מלחמת העצמאות הוא השתתף בחיפושי פושעי מלחמה נאצים, באירופה. בתל אביב ייסד את משרד "קסטל" למכירת כרטיסים למופעים. בריג פרסם ספר אוטוביוגרפי הנקרא "קום והילחם".
תאו היער
מאפיינים
תאו היער הוא תת-המין הקטן ביותר של תאו אפריקני. גובהו בכתפיים 100–130 סנטימטר, אורך ראשו וגופו 180–220 סנטימטר, אורך זנבו כ-70 סנטימטר ומשקלו עד 320 ק"ג (לשם השוואה תאו הכף שוקל בממוצע כ-900 ק"ג). צבע פרוותו נע בין חום אדמדם לשחור, רגליו שחורות, אוזניו שעירות ובהירות יותר, בטנו וחלקו האחורי בדרך כלל בהירים יותר. אצל המבוגרים הפרווה כהה יותר ולעיתים שחורה כולה.
בשונה מתת-המינים האחרים קרניו אינן גדלות ביחד, מתעקלות אחורה (בדומה לתאו הפיליפינים), פחות חזקות, והן קטנות יחסית ומגיעות לאורך של 30–40 סנטימטר לעיתים רחוקות. לזכרים של תאו היער אין "מגן" שמתפתח על הקרן. תאואי היער אינם חיים בעדרים גדולים, אלא ביחידות או בקבוצות של 8–12 פרטים. באזורים מסוימים קיימים כלאיים של תאו היער עם תת-המינים האחרים.
תאו היער פחות אגרסיבי מתת-המינים האחרים, ויעדיף להימלט מטורפים מאשר לתקוף. תזונתו כוללת בעיקר עשבים, ענפים וזרדים.
כפי שמרמז שמם, תאואי היער חיים בעיקר ביערות גשם של אגן הקונגו או באזורים לחים, אך גם בסוואנות ושטחי מרעה. תפוצתם היא במדינות: הרפובליקה הדמוקרטית של קונגו, הרפובליקה של קונגו, גינאה המשוונית, גבון, קמרון, אנגולה, גאנה, וטוגו.
אויבו העיקרי של תאו היער הוא הנמר כיוון שאריות אינם נמצאים באזורים בהם הוא חי. מצבו נע בין ללא חשש לקרוב לסיכון בעיקר בשל ציד ואובדן בית גידול למטרות חקלאות וכדומה. האוכלוסייה העולמית נאמדת ב-60,000, מתוכם מצויים כ-75% באזורים מוגנים.
קירה הוגאן
קירה הוגאן (באנגלית: Kiera Hogan; נולדה ב-16 בספטמבר 1994) היא מתאבקת אמריקאית. היא מוכרת בעיקר בשל תקופתה בארגון ההיאבקות Impact Wrestling, שבו הייתה פעמיים אלופת זוגות הנוקאאוטס של אימפקט.
קריירה מוקדמת
הוגאן החלה את קריירת ההיאבקות שלה בשנת 2015 באטלנטה. ב-16 באפריל היא ניצחה את אואן נייט, וזכתה באליפות הבין מגדרית של WWA4. בשנת 2016 החלה לעבוד במספר ארגונים נוספים ברחבי ארצות הברית, ביניהם הארגון Reality of Wrestling בבעלותו של בוקר טי וארגון הנשים Shine Wrestling. ב-11 בפברואר 2017, היא זכתה באליפות הספיריט של WSU. כעבור ארבעה חודשים היא הפסידה את האליפות לג'ורדיין גרייס.
Impact Wrestling (2017–2021)
ב-17 באוקטובר 2017, דווח שהוגאן חתמה על חוזה בארגון Impact Wrestling. הוגאן ערכה את הופעת הבכורה שלה בארגון ב-1 בפברואר 2018 בקרב שבו ניצחה את אלופת הנוקאאוטס, לאורל ואן נס, בקרב שאינו היה על התואר. בעקבות ניצחון זה, היא קיבלה הזדמנות להתחרות על האליפות שבוע לאחר מכן, אך בקרב זה הפסידה. ב-22 באפריל, הוגאן רשמה את אירוע השלם וצפה הראשון שלה, שבו הפסידה בקרב לטאיה ואלקירי. השתיים התחרו פעם נוספת ב-3 במאי בקרב שבו הוגאן ניצחה כתוצאה מפסילה לאחר שהותקפה על ידי טסה בלנצ'רד. עקב התקיפה, הוגאן התחרתה נגד בלנצ'רד ב-17 במאי בקרב שבו נוצחה על ידי האחרונה. ב-14 ביוני, הוגאן איתגרה את בלנצ'רד לקרב ללא פסילות, אך גם בקרב זה הוגאן הפסידה. ב-4 באוקטובר, הוגאן הפסידה לסו יאנג. לאחר הקרב, התנהלה תיגרה בין יאנג לבין אלי. הוגאן נחלצה לעזרת אלי, אך יאנג הכניסה אותה אל תוך ארון מתים. באירוע נועד לתהילה, שנערך ב-14 באוקטובר, אלי הצילה את הוגאן והוציאה אותה מארון זה. באירוע Homecoming, שנערך ב-6 בינואר 2019, הוגאן וג'ורדיין גרייס הפסידו בקרב זוגות לאלי וסו יאנג.
All Elite Wrestling (2021–היום)
ב-11 באוגוסט 2021 בפרק של התוכנית Dark: Elevation, הוגאן ערכה את קרב הבכורה שלה בארגון All Elite Wrestling (AEW), שבו הפסידה להיקארו שידה. ב-20 באוגוסט בפרק הספיישל The First Dance של התוכנית השבועית Rampage, הוגאן הפסידה לג'ייד קארגיל. ב-16 באוקטובר בפרק של התוכנית Dynamite, הוגאן נחלה הפסד לפנלופה פורד.
גלריה שלוש
גלריה שְלוּש היא גלריה לאמנות הפועלת ברחוב הצורפים 15, תל אביב-יפו.
היסטוריה של הגלריה
בשנת 1985 פתחה הגלריסטית נירה יצחקי את משכנה הראשון של גלריה שלוש, ברחוב שלוש בנווה צדק. לאחר ארבע שנים עברה לחלל תת-קרקעי רחב ידיים ברחוב חיסין אשר ביסס את מעמדה בחזית עולם האמנות הישראלי. בשנת 2010 עברה הגלריה למבנה לשימור בן ארבע קומות ברחוב מאז״ה 7,  הקרוי בנין התאומים - אחד המבנים ההיסטוריים המרשימים ביותר במרכז תל אביב אשר תוכנן ונבנה בשנות ה-20 על ידי האדריכל יוסף ברלין בסגנון הנאו-קלאסי. במבנה זה נוספו לגלריה חללי תצוגה חדשים ובקומת הגג הושק סלון שלוש שהיווה חלל אירוח לפעילויות תרבותיות מתחומים שונים.
בספטמבר 2022, לאחר שיפוץ שארך כשנתיים, קבעה הגלריה את משכנה החדש ברחוב הצורפים 15 ביפו העתיקה, במבנה עות'מאני משנת 1830 אשר הוסב לחלל לאמנות עכשווית ששטחו  700 מ''ר, תוך הקפדה מדוקדקת על חוקי השימור על מנת לשמור על אופיו המיוחד ומורשתו ההיסטורית והתרבותית.
לצד חללי הגלריה המרכזיים נוסף לגלריה חלל תצוגה ניסיוני שישמש כמעבדה לפעילות אמנותית חדשנית המשלבת טכנולוגיה ומדיה דיגיטלית וכן מגוון רחב של פעילויות תרבות רב תחומיות.
גלריה שלוש פועלת מאז הקמתה לקידום לוח תערוכות בינלאומי ומקומי, מאמנות פלסטית ועד פרויקטים ניסיוניים ובשיתוף אוצרים ואמנים מרחבי העולם. במיקומה הנוכחי, תהווה הגלריה עמוד תווך לקהילת שוחרי האמנות והאמנים תוך מימוש חזונה וערכיה – העצמת הדיאלוג האמנותי בין אמנים ישראלים לבין אמנים בינלאומיים, ולתת במה לתפיסות חדשניות המגדירות מחדש את גבולות האמנות והתרבות ומשתלבות באופן בלתי נפרד במרקם החיים העירוני התוסס של תל אביב- יפו.
מייסדת ובעלים, גלריה שלוש:
גב' נירה יצחקי
היסטוריית מבנה הגלריה ברחוב הצורפים 15, יפו
המבנה גדל המידות ברחוב הצורפים 15 מופיע בצילומי יפו כבר בשנות החמישים והשישים של המאה התשע-עשרה ומוכר כביתו של הקונסול הבריטי אסאד יעקוב חייט. מהדמויות המרתקות והציוריות של יפו של אמצע המאה התשע-עשרה. חייט, נולד בבירות בשנת 1811, למשפחה נוצרית מהעדה היוונית-אורתודוקסית ובהיותו בן 36 מונה על ידי המלכה ויקטוריה לשמש כקונסול הבריטי הראשון ביפו. עם הגעתו ליפו הגה רעיון ליצור דרך יבשתית שתחבר את הים התיכון עם הים האדום כשנמל יפו הוא נקודת המוצא שלה. חייט בנה את ביתו הגדול בשטח הריק שנותר סמוך לחומה המזרחית, לא רחוק מבית משפחת דאמיאני העשירה שבניה שמשו אף הם כקונסולים. על גג הבית הותקן תורן גבוה עליו התנוסס דגל בריטניה. קומת הקרקע של הבית בנויה מחללים קשתיים גבוהים ששימשו כמחסנים לסחורותיו בעוד הקומות העליונות שמשו למגורים ואירוח.
אמיר נוה, אסף רהט, כרמלה גרסיה, כריסטוף קלר, דנה רוטנברג ואורן שקדי, דנה יואלי, גדעון גכטמן, אירה אדוארדובנה, ג'יום פלנסה, לאה ניקל, מלני דניאל, מלני מנשוט, מיכל חלבין, מיכל שמיר, מיכאלאנג'לו פיסטולטו, מיקי קרצמן, נדב ויסמן, ניר אלון, פדרו קבריטה רייס, פיטר גריאנווי, רוקסי פיין, שי יחזקאלי, סיגל פרימור, טל אמיתי לביא, טל שושן, תום פניני, תומר ספיר, טצסומין בדיולה, אורי גרשוני, ויליאם קנטרידג', ידיד רובין, יעל יודקוביק, ויוסי מרק.
1915 במדע
רשימת אירועים מדעיים עיקריים שהתרחשו ב-1915.
באד הונף
באד הונף (עד 26 בינואר 1960 נקראה הונף) היא עיר במחוז ריין-זיג בקצה הדרומי של במדינת נורדריין-וסטפאליה. היא שוכנת בצד המזרחי של הריין וגובלת בצפון-מערב מחוז באד גודסברג של העיר הפדרלית בון ומדינת ריינלנד-פאלץ. על פי ההגדרה של המשרד הפדרלי לבניין ותכנון אזורי, באד הונף היא "עיר בינונית קטנה".
עיירת הספא לשעבר התפרסמה, בין היתר, בזכות המוניטין שלה כ"ריניש ניס "שהעניק אלכסנדר פון הומבולדט בגלל האקלים המתון של כל השנה. קונראד אדנאואר, הקנצלר הפדרלי הראשון של הרפובליקה הפדרלית של גרמניה, התגורר בעיר עד מותו בשנת 1967. העיר היא מקום מושבה של האוניברסיטה הבינלאומית של IUBH ומספר ארגונים לאומיים וקבוצות אינטרסים.
גאוגרפיה
העיר ממוקמת בגדה הימנית והמזרחית של הריין שבין Königswinter ל Rheinbreitbach לרגלי Siebengebirge, המסמנת את הקצה הצפוני של הרי הצפחה (גרמנית: Rheinisches Schiefergebirge) ובכך את תחילת המעבר מהריין התיכון לריין התחתון. את הקצה המערבי של השטח העירוני בקוטר 48.3 קמ"ר ניתן לשייך באופן טבעי לשלוחה של עמק הונפר, שגבולו הצפוני נוצר על ידי הדרכנפלס ליד רנדורף. הוא מאופיין בגדה השמאלית של הריין על ידי גדה תלולה בגובה 100 מטר, בגדה הימנית של הריין על ידי אזור עמק רחב הרבה יותר, דמוי סהר, ומאכלס את שני האיים Grafenwerth ו- Nonnenwerth. החלק המרכזי של האזור העירוני מאוכלס על ידי Siebengebirge והרכסים הגעשיים ריינווסטרוואלד, והשלישית המזרחית עם מחוז אגידינברג נמצאת על מישור אסבאך, מה שהופך אותו לאחד מההנחאות הצפון-מערביות של ווסטרוולד. האזור העירוני כולל את החלק הדרומי של שמורת הטבע ושמורת הטבע זיבנגבירג, השייכת ליער העיר הונף. בנוסף לדרכנפלס, ששייך כבר לקניגסווינטר עם פסגתו, ישנם גם ההרים לוונבורג, הימריץ ', גרוסר ברייטברג, לייברג ואלנדר.
גרמניה הנאצית
במהלך התקופה הלאומית-סוציאליסטית, ראש העיר החדש פיתח מספר רעיונות שיעזרו לעיר מתוך סבל כלכלי. לפי הצעתו, בית הספר Gauführer של Gaues Köln-Aachen הועבר מוואן להונף בשנת 1934 ב"טירת האש "הריקה שנקראה בבונדורף. תוכניותיו לאנדרטת הגנה בדלנית בהימריץ' וכיכר חפצים בלוונבורג התפרצו לאחר פעילויות ראשוניות. קידוח מעיין מינרלים שני באי גרפנורת' בשנת 1938 ובניית בריכה חיצונית שם הביאו גידול לספא.
במהלך המלחמה, נחסך מהעיר הונף תקיפות אוויר מבעלות הברית. אחת ההריסות הבודדות הייתה זו של מפעל פנאתן. מסיבה זו, הרשויות הזרות העבירו את מטהן לעיר, כולל חלקים מהפרלמנט העליון של פרובינציית הריין מקובלנץ, NSKOV ללינזר שטראסה 108, הנציגות של הארכיבישוף הכללי, שהופצצה בקלן ב־29 ביוני 1943, עם הממשל והדיוקסן. המשרד הרשמי בסנט אנטוניוס-היים. כדי לתקן את הנזקים האישי עבדו בהונף מספר שבויי מלחמה ובהמשך עובדי כפייה, בעיקר נשים מברית המועצות. מיולי 1941 התאכסנו בהונף כמה טייסים פצועים מקלן וערים גדולות אחרות, תחילה בסביבות 150 בעיקר במלונות סגורים ובאכסניות ושוב בסביבות 120 איש באפריל 1943. פשיטת אוויר על הונף עם פצצות על Lohfelder Straße התרחשה בנובמבר 1944. לאחר מעבר של חיילים אמריקנים מעל גשר רמגן לודנדורף, התרחשו קטטות על הונף בין ה-9 ל-10 במרץ 1945, כאשר התקדמה טנק גרמני נגד ראש הגשר. גדוד החי"ר האמריקני 331 של דיוויזיית החי"ר האמריקני 78 כבש את הונף בערב ה-10. ב-13 במרץ הגיעו כוחות הלחימה האמריקניים להוהנונף ולריין בסמוך לרנדורף, למחרת לאחר הכיבוש לאחר מכן פון רנדורף והלוונבורג. האש של התותחנים הגרמניים נמשכה בהונף עד 22 במרץ.
לאחר מלחמת העולם השנייה
הגימנסיה העירונית הראשונה נבנתה בברגשטראסה בשנת 1953. מחדש ליד קו הרכבת בגדה הימנית של הריין, אשר דרש הקמתם של שלושה גשרי הולכי רגל מעל הכביש הפדרלי וקו הרכבת סביב אזור הגדה הריין. עם תחנות החשמלית (היום Stadtbahn) שלא להיפרד משאר העיר. תחנת הרכבת רנדורף, שנבנתה מחדש מתחת לגשר הכביש, נאלצה לפנות מקום לבנייה החדשה של הכביש הפדרלי. גם בקשר לבניית כבישים, תחנת הרכבת הונף שונתה בהרחבה בשנת 1957, לפיה איבד הבניין את הסגנון הקלאסי שלו.
פורשה 919 הייבריד
פורשה 919 הייבריד היא דגם של מכונית מרוץ היברידית מתוצרת חברת פורשה המתחרה בקטגוריה העליונה (LMP1) באליפות העולם במרוצי סיבולת ובכללם מרוץ 24 השעות של לה מאן.
ה-919 היא מכונית האבטיפוס למרוצי מכוניות הראשונה המיוצרת על ידי פורשה מאז מכונית ה-RS ספיידר אשר הוצגה בשנת 2005, ומכונית האבטיפוס הראשונה המיוצרת על ידי פורשה אשר מיועדת להתחרות בקטגוריה הבכירה LMP1 מאז מכונית הפורשה 911 GT1 משנת 1998.
למכונית מנוע טורבו ארבעה צילינדרים בנפח 2.0 ליטרים לצד מערכת היברידית המבוססת על סוללת ליתיום-יון, בעלת שתי מערכות לאגירת אנרגיה שונות. המכונית ערכת את מרוץ הבכורה שלה ב-17 באפריל 2014 במרוץ 6 השעות של סילברסטון באנגליה בפתיחת עונת המרוצים של עונת 2014.
ריימונד פלטון
ריימונד ברנרד פלטון הבן (באנגלית: .Raymond Bernard Felton Jr; נולד ב-26 ביוני 1984 במריון, דרום קרוליינה) הוא כדורסלן אמריקאי המשחק בעמדת הרכז.
פורשה 919 הייבריד
המינוח 919 מתייחס כמחווה למכונית הפורשה 917 המצליחה אשר הניבה לחברת פורשה את ניצחונה הראשון במרוץ לה מאן בשנת 1970, ניצחון אשר הושג על ידה גם בשנה שלאחר מכן, ולמכונית העל של החברה הפורשה 918.
פיתוח (2012-2013)
ב-11 ביוני 2012 פרסמה חברת פורשה הודעה ראשונית על "משימה 2014", תוכנית אשר בכוונתה לייצר מכונית LMP1 אשר תתמודד עבור החברה בשנת 2014 בקטגוריה הבכירה ביותר באליפות העולם במרוצי הסיבולת של הפדרציה הבינלאומית לרכב (FIA) ובעיקרם מרוץ 24 השעות של לה מאן לראשונה מאז שנת 1998. עוד פורסם כי טימו ברנהרד ורומן דיומא ישמש כנהגי הפיתוח. כשנה לאחר הכרזה זו הושלמו הבדיקות הראשוניות של מרכב המכונית, כאשר ב-10 דצמבר 2013 בוצעו הבדיקות הסופיות ובוצעה נהיגת המבחן במכונית לאורך 600 ק"מ בפורטוגל על ידי נהג הפורמולה 1 האוסטרלי מארק ובר. חשיפתה הרשמית של מכונית הייצור הייתה ב-14 בדצמבר 2013. בפרויקט פיתוח המכונית השתתפו כ-230 איש, מהם 150 מהנדסים.
ריימונד פלטון
קריירת תיכונים ומכללות
פלטון התחיל את קריירת הכדורסל שלו בתיכון לאטה, שבדרום קרוליינה. פלטון הוביל את התיכון לשתי אליפויות ומאזן של 104 ניצחונות מול 9 הפסדים בלבד. פלטון קלע בשנתיים האלו 2,992 נקודות, ו-117 זריקות לשלוש. פלטון זכה בתואר "מר כדורסל של דרום קרוליינה" בשתי שנותיו בתיכון, וב-2002 זכה בתואר המכובד על שם ג'יימס נייסמית', ונבחר באותה שנה להשתתף במשחק מקדונלד'ס אול-אמריקן, ביחד עם שון מאי ורשאד מקנטס.
פורשה 919 הייבריד
נתונים
למכונית הפורשה 919 מנוע V4 טורבו בנזין בהזרקה ישירה בנפח 2.0 ליטרים אשר הספקו כ-500 כ"ס ב-9000 סל"ד המניע את הגלגלים האחוריים, לצד מנוע חשמלי אשר הספקו 394 כ"ס (246 כ"ס בשנת המודל 2014) המניע את הגלגלים הקדמיים.המכונית מאיצה מ-0 ל-100 קמ"ש תוך 2.0 שניות, ותוך 4.5 שניות מ-0 ל-200 קמ"ש ומ-0 ל-300 קמ"ש תוך 8.4 שניות. מנוע הבנזין פועל תחת תוכנת ניהול מנוע של חברת בוש ולו עוקת שימון יבשה.
ריימונד פלטון
שארלוט בובקאטס
פלטון נבחר בבחירה החמישית של דראפט ה-NBA 2005, על ידי שארלוט בובקאטס. בעונתו הראשונה פלטון שיחק 80 משחקים, מהם פתח ב-54 בחמישייה וקלע 11.8 נקודות בממוצע עם 5.6 אסיסטים, והוא שותף ב-30.1 דקות. בסוף אותה שנה פלטון נבחר לחמישייה השנייה של שחקני השנה הראשונה. בעונתו השנייה של פלטון הוא כבר פתח בחמישייה באופן קבוע, הוא שיחק 78 משחקים ופתח בחמישייה ב-75 מתוכם. ממוצעיו היו 14 נקודות ו-7 אסיסטים ב-36.3 דקות.
פורשה 919 הייבריד
2014
הפורשה 919 ערכה את הופעת הבכורה שלה בשנת 2014 במרוץ 6 השעות של סילברסטון באנגליה. מכונית ה-919 מס' 20 של הנהגים טימו ברנהארד, ברנדון הארטלי ומארק ובר סיימה במקום השלישי במרוץ, כאשר מכונית ה-919 מס' 14 של הנהגים רומן דיומא, ניל יאני ומארק לייב נאלצה לפרוש מן המרוץ לאחר 30 הקפות.
ריימונד פלטון
ניו יורק ניקס
ב-9 ביולי 2010 חתם פלטון על חוזה בניו יורק ניקס לשנתיים, בהן הרוויח 15.8 מיליון דולר.
פורשה 919 הייבריד
2015
פורשה חידשה ושדרגה את ה-919 לעונת המרוצים השנייה שלה כאשר בין-85% ל-90% מן הרכיבים והחלקים של המכונית הוחלפו לחדשים. לאחר שדרוגים אלו ירד משקל המכונית (ללא נוזלים וללא נהג) ל-870 ק"ג, בנוסף קיבולת אחסון האנרגיה במהלך כל הקפה במרוץ לה מאן עלתה מ-6 מגה-ג'ול ל-8 מגה-ג'ול. בשנה זו ניצחה פורשה במרוץ לה מאן לאחר שהשיגה את המקומות 1-2. ניצחון זה הושג לראשונה מאז 1998 והוא ה-17 במספר של החברה.
ריימונד פלטון
פורטלנד טרייל בלייזרס
בליל דראפט 2011 הועבר פלטון לפורטלנד טרייל בלייזרס בטרייד שכלל גם את אנדרה מילר.
החזרה לניקס
ביולי 2012 הועבר חזרה לניקס ביחד עם קורט תומאס, בעוד הבלייזרס קיבלו את דן גדזוריץ' וג'ארד ג'פריס.
לוס אנג'לס קליפרס
ביולי 2016 חתם פלטון על חוזה לעונה אחת בלוס אנג'לס קליפרס.
אוקלהומה סיטי ת'אנדר
לקראת עונת חתם פלטון על חוזה באוקלהומה סיטי ת'אנדר.
עובד ידע
עובד ידע הוא עובד שהידע שלו הוא המרכיב המשמעותי בתפקידו בארגון. במאה ה-21, חלק ניכר מהעובדים בארגונים הם עובדי ידע.
היסטוריה
המונח "עובד ידע" נטבע לראשונה על ידי פיטר דרוקר בשנת 1959 בספרו Landmarks of Tomorrow, אך הדיון המרכזי הראשון בו הוא בספרו "Management Challenges for the 21st Century" שפורסם בשנת 1999. בספרו זה דן דרוקר במשמעויות השונות הנובעות מעבודת ידע. בתקופה זו דובר על כ-25% מהעובדים בארגונים שהם עובדי ידע. בפרק הזמן שחלף מאז אחוז עובדי הידע עלה - כיום מהווים עובדי ידע כמעט 75% מהעובדים במדינות המתועשות.
גורמי הצלחה של עובד ידע
בספרו "Drive" משנת 2009 מתייחס דניאל פינק להתפתחות ההנעה (מוטיבציה) למה שהוא מכנה כיום הנעה 3.0. הגורמים המניעים עובדי ידע, בעידן זה, הם:
משאביו של עובד ידע
עובד ידע עושה שימוש במקורות שונים לביצוע עבודתו. מקורות הידע העיקריים בהם עשוי להעשות שימוש הם:
אליפות וימבלדון 1962
אליפות וימבלדון 1962 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-25 ביוני והסתיימה ב-6 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
במשחק הגמר, נפגש רוד לייבר מאוסטרליה, עם אוסטרלי נוסף, מרטין מאליגן, שלא היה מדורג וניצח אותו ב-3 מערכות. במהלך שנת 1962 רוד לייבר ניצח גם באליפות אוסטרליה הפתוחה, אליפות צרפת הפתוחה ואליפות ארצות הברית הפתוחה, בכך הוא זכה ב-4 טורנירי גראנד סלאם בתחרויות הגברים במהלך השנה.
תחרות הנשים
בתחרות הנשים השתתפו 96 טניסאיות שחולקו ל-8 בתים. 8 טניסאיות זכו לדירוג:
במשחק הגמר, ניצחה קארן סוסמן מארצות הברית את ורה סוקובה מצ'כוסלובקיה שלא הייתה מדורגת, בשתי מערכות.
תחרות זוגות גברים
בתחרות השתתפו 64 זוגות. 4 זוגות דורגו:
במשחק הגמר בוב יואיט מדרום אפריקה ופרד סטולי מאוסטרליה שיחקו נגד בורו יובנוביץ' וניקי פיליץ' מיוגוסלביה שלא היו מדורגים וניצחו אותם ב-4 מערכות.
תחרות זוגות נשים
בתחרות השתתפו 48 זוגות. בתחרות 4 זוגות קיבלו דירוג:
במשחק הגמר קארן סוסמן ובילי ג'ין קינג מארצות הברית ניצחו את סנדרה ריינולדס ורנה שומן מדרום אפריקה ב-3 מערכות.
תחרות זוגות מעורבים
בתחרות השתתפו 80 זוגות. 4 זוגות קיבלו דירוג:
במשחק הגמר ניל פרייזר מאוסטרליה ומרגרט אוסבורן דופונט מארצות הברית נפגשו עם דניס רלסטון מארצות הברית ואן היידון ג'ונס מבריטניה שלא היו מדורגים וניצחו אותם ב-3 מערכות. מרגרת אוסבורן דופונט ניצחה לראשונה באליפות וימבלדון עוד בשנת 1946, אך בתחרויות זוגות מעורבים זה היה הניצחון הראשון שלה.
זינוביי סמואילוביץ' גורליק
זינוביי (זלמן) סמואילוביץ' גורליק (ברוסית: Семён (Зальман) Самуилович Горелик; 1904 – 1968) היה יהודי סובייטי, שעוטר בעיטור גיבור ברית המועצות במלחמת העולם השנייה, מפקד פלוגת סיור של גדוד סיור מס' 568 באוגדת סיור מס' 149 בארמייה ה-65 של החזית המרכזית בדרגת סגן בכיר.
קורות חיים
נולד במשפחתו של פועל. סיים את לימודיו בבית ספר ומוסד להשכלה גבוהה בסימפרופול. עבד בוועדה המחוזית של המפלגה הקומוניסטית בעיר סימפרופול. נהיה חבר במפלגה הקומוניסטית של ברית המועצות ב-1927.
שירת בצבא האדום בשנים 1926–1928 ומאז יוני 1941. בשנת 1943 סיים קורסים של סגנים זוטרים, ולאחר מכן את הקורסים "ויסטרל".
בקרבות מגננה סמוך לעיר סטלינו נפצע קשה. שוחרר מבית החולים רק בקיץ 1942 ונשלח כמפקד מחלקת סיור לסטלינגרד. מחלקתו הגנה על אזור מפעל הטרקטורים ושמר על עמדתיה במאמץ רב. על פעולות צבאיות מוצלחות בקרב סטלינגרד הוענק לו עיטור המלחמה הפטריוטית בדרגה ראשונה.
ב-16 באוקטובר 1943, כבר בתפקיד מפקד מחלקת סיור ברגימנט הסיור מס' 568 בחזית מרכז, בדרגת סגן בכיר הוא וחייליו היו הראשונים לצלוח את דנייפר ליד הכפר ש'יטצי, נפת לויאו, מחוז גומל ברפובליקה הבלארוסית.
פלוגתו חטפה אש כוחות ורמאכט. כל מפקדי המחלקה נהרגו. והוא עצמו תפעל מקלע על חצובה ופגע בעמדת אויב ובה מקלע כבד אחד ושני מקלעים קלים.
בהמשך הוביל את פלוגתו להתקפה.תחת פיקודו תפסה הפלוגה שני תותחי אויב. החיילים הפנו את התותחים הללו מערבה, ובפיקוד המפקד ירו לעבר הנאצים את כל הפגזים שיכלו לשים עליהם ידיהם. באמצעות הירי הזה התפרצו חיילי פלוגה לכפר ש'יטצי שיושב על הגדה, תפסו את הביצורים הגרמניים במבואותיו והתבצרו בהם.
מאז 1945 - יצא לגמלאות. חי ועבד בסימפרופול.
מזונגו
מזונגו (Mzungu) היא מילה שמשמעותה אדם לבן בשפות בנטו רבות במזרח אפריקה, במרכזה ובדרומה. קיימות מספר צורות של המילה בהתאם לאזור ולניב המקומי.
יחס הקניין 'קיזונגו' או 'צ'יזונגו' פירושו "של האדם הלבן". צורות אלו מאפיינות בעיקר את "שפתו של האדם הלבן". הכוונה לשפה האנגלית אשר בדרך כלל מדוברת על ידי הלבנים במזרח אפריקה, אך מילים אלו יכולות להתייחס לכל שפה אירופאית. שמה הספציפי של האנגלית בסוואהילית היא 'קיאינגרזה' ובבמבה היא 'צ'ינגלשי', צורות שמקורן במילה 'English'. וואצ'יזונגו ובאצ'יזונגו פירושן "דברים של האדם הלבן" בהקשרים של התרבות המערבית, סוגי המזון ואורח החיים.
מקור הכינוי
האטימולוגיה של המילה נובעת מקיצור המושג "אחד שהוא נע ונד" (ככל הנראה זונגולוקה, זונגושה שמשמעותן להסתובב במעגלים). המילה שימשה בעבר כהתייחסות לסוחרים אירופאים שסיירו בארצות מזרח אפריקה במאה ה-18. הכינוי החל להתייחס ל"אדם לבן" בגלל גוון עורם של הסוחרים.
הערכה אחרת של מקור הכינוי טוענת כי מקור השורש זונגו הוא עיוות של המילה English שאומץ על ידי שפות הבנטו. הערכה זאת ניתן לקשר למגלי ארצות, אנשים אשר הגיעו למזרח אפריקה במאות ה-18 וה-19 דוגמת מגלה הארצות ג'ון הנינג ספיק אשר מצא את מקור הנילוס באזור ג'ינג'ה באוגנדה של ימינו.
כינויים אחרים
סביר להניח שלמזונגו ניתנו כיווניים נוספים המתייחסים לצבע העור של האירופאים, אשר לא נתפס במרכז ומזרח אפריקה כלבן כפי שאירופאים תרגמו משפותיהם. המקומיים ראו את האירופאים כאדומים או ורודים. לדוגמה בקינירואנדה ובקירונדי, מוכרים הלבנים כ"רוטוקי" שמשמעותו 'אדום'. אין שימוש רשמי בכינוי זה כיוון שהוא נחשב כעלבון.
ביטויים אחרים לאנשים לבנים באפריקה הדרומית כוללים:
אלוורה
אלוורה או אַלְוַי אמיתי (שם מדעי: Aloe vera (L.) Burm.f) הוא מין צמח סוקולנט בסוג אַלְוַי שמונה 594 מינים ומשויך כיום למשפחת העיריתיים (.Asphodelaceae Juss). מוצאו מדרום-מערב חצי האי ערב.
קיימים מאות מינים בסוג אלוויי, דבר המקשה לעיתים על הזיהוי של האלוויי המכונה "אמיתי" (vera בלטינית) שפריחתו צהובה, לעומת פריחת מינים שונים, שהיא לעיתים כתומה.
שימוש רפואי
החל מראשית המאה ה-18 רשמו רופאים באירופה מיצוי מקליפת עלה האלוורה כדי להתגבר על בעיות עצירות. בשנת 2002 קבע מנהל המזון והתרופות האמריקאי כי משלשלים מצמח אַלְוַי אינם נחשבים יותר כבטוחים לחלוטין, ומאז לא נמכרים מוצרים המכילים אלואין  בארצות הברית ללא מרשם.
השימוש באלוורה הן חיצוני והן פנימי. הג'ל שמופק מהחלק הפנימי של העלים עשיר בחומרים רבים כמו ויטמינים, מינרלים, חומצות אמינו וחומרים המשפיעים על מערכת העיכול.
קיימים מחקרים רבים על הפעילות הרפואית של ג'ל האלוורה ואחדים מהם מצביעים על כך שהג'ל המופק ממרכז העלה של הצמח מאיץ את תהליך ההתחדשות בתאים פגועים ולכן יעיל לטיפולים ברפואת שיניים. מחקרים אחרים הוקדשו לבדיקת הפעילות הפנימית של ג'ל האלוורה להקלה בסוכרת ומחלות נוספות, אחת מהידועות בהן היא דלקת כיבית של המעי הגס. מחקר שנערך בבי"ס לרפואה של אוניברסיטת פיטסבורג בארצות הברית הראה שחומרים המופקים מהאלוורה מסוגלים לעזור בטיפול בנפגעים בשדה הקרב. מחקר בנושא השפעת האלוורה על המערכת החיסונית הראה כי החומרים באלוורה מחזקים את פעילות המערכת החיסונית כנגד גורמים זרים (אנטיגנים), כך שהחומרים באלוורה עשויים להיחשב כחומרים אנטי סרטניים. המחקר בוצע בכלבים ובחתולים, והנושא בשלבי ניסויי והתאמה לבני אדם (D).
ישנה סכנה בשימוש פנימי במיצוי שהופק מהשכבות החיצוניות של העלה, דבר שהיה מקובל ברפואה עד לאמצע המאה העשרים. השכבות הללו של עלה האלוורה מכילות חומרים, לדוגמה אלואין, העלולים לגרום הקאות, שלשולים ונזק בלתי הפיך למערכת העיכול. כיום אין משתמשים כמעט במיצוי הזה ובמקומו נפוץ שימוש אחר לחלוטין בג'ל המופק ממרכז העלה ושאינו מכיל חומרים משלשלים. בהתייחסות לשימושים שנעשים באלוורה ישנה הפרדה עקרונית בין מיצוי שהופק מהג'ל שבמרכז העלה לבין חומרים שהופקו מהקליפה והשכבות החיצוניות.
חתול בר אפריקני
חתול בר אפריקני (שם מדעי: Felis lybica) הוא מין של חתול בר ממשפחת החתוליים החי באפריקה ובחצי האי ערב ומגיע עד לדרום הים הכספי. חתול זה הוא אביו הקדמון של חתול הבית (Felis catus) שבוית ממנו לפני 9500 שנה בערך. נחשב כיום למין עצמאי.
מאפיינים
חתול הבר האפריקני מזכיר במראהו את חתולי הבית אך מורגל יותר לחיים בטבע. צבע הפרווה אפור עד חום בהיר ומעט כתום. אורכו הממוצע 47-59 ס"מ ומשקלו 3.2-4.5 ק"ג. הוא קטן יותר מחתולי הבר האירופאים.
החתול חי ביחידות ברחבי הערבות, השדות והביצות בחצי האי ערב והסוואנה האפריקנית. החתול יוצא לצוד ביום ובין הערביים - אז יש פחות סיכוי שייתקל בחתולים טורפים גדולים יותר, הפעילים בעיקר בלילה. הוא אורב לטרפו בין העשבים או הסלעים ולעיתים יכול להידמות לסלע בצורתו כשאינו נע. כשטרף כמו חולדות, מכרסמים נוספים ועופות נוחתים מתקרבים הוא מסתער לעברם והורג אותם בנשיכה בצוואר.
מחתולים אלה התפתחו חתולי הבית שהיו חיות קדושות במצרים. המצרים קיבלו עזרה מהחתולים בציד מכרסמים מזיקים והמצרים החלו לגדל אותם בתחילה לציד עכברים ובהמשך גם לנוי ולמחמד.
מיון
נכון להיום, לחתול הבר האפריקאי יש 3 תת-מינים החיים באסיה ובאפריקה:
ג'יימס בלאנט
ג'יימס הילייר בלאנט (באנגלית: James Blunt; נולד ב-22 בפברואר 1974) הוא זמר-יוצר בריטי.
ביוגרפיה
בלאנט נולד בבית חולים צבאי בווילטשיר שבאנגליה. בילדותו גר בלאנט באנגליה, בקפריסין ובגרמניה, מאחר שאביו היה טייס בצבא הבריטי. אביו של בלאנט החדיר לו את האהבה לטיסה, ובגיל 16 הוא הוציא רישיון טיס. הוא למד באוניברסיטת בריסטול, וב-1996 סיים את התואר בסוציולוגיה. בנוסף, הוא שימש כקצין ברגימנט משמר החיים בצבא הבריטי. בשנת 1999 התנדב בלאנט לשרת במלחמת קוסובו כחלק מכוח סיור של רגימנט הכחולים והמלכותיים. כחלק ממשימות הייצוג המלכותיות של יחידות משמר הפרשים בלאנט שימש כשומר ארון הקבורה בתהלוכת הלוויה של המלכה אליזבת בווס-ליון ב-2002.
קריירה מוזיקלית
כילד, לקח בלאנט שיעורי פסנתר וכינור, אך החשיפה הראשונה שלו למוזיקה פופולרית הייתה בבית הספר "Harrow". הוא החל לנגן בגיטרה ולכתוב שירים בגיל 14.
ג'יימס בלאנט מערב בסגנונו פופ ורוק. מעבר ליכולתו הקולית המרשימה ויכולתו להגיע לצלילים גבוהים, מנגן בלאנט במגוון כלי נגינה, ובהם פסנתר, גיטרה, אורגן חשמלי, ומרימבה.
ב-2002, עזב בלאנט את הצבא, וחתם בחברת התקליטים "EMI". לאחר מכן נחתם ב-"Custard Records" והקליט את אלבומו הראשון "Back to Bedlam" בלוס אנג'לס.
האלבום יצא באוקטובר 2004 והסינגל הראשון מתוכו היה "High". אף על פי שהיה מוכר בבריטניה עוד קודם, הגיע פרסומו העולמי עם הסינגל השלישי, "You're Beautiful" ("את יפה"), שכבש את פסגת מצעדי הפזמונים באירופה ובארצות הברית בשנת 2005. הסינגל הגיע למקום הראשון בבילבורד הוט 100 בארצות הברית ובלאנט היה למוזיקאי הבריטי הראשון שמגיע להישג זה מאז אלטון ג'ון בשנת 1997.
בדצמבר 2009, ארבע שנים לאחר צאתו, קיבל האלבום מעמד של פי עשרה מאלבום פלטינה רגיל לאחר שמכר מעל לשלושה מיליון עותקים והיה לאלבום הנמכר ביותר של שנות האלפיים בבריטניה, ונכון להיום הוא מדורג במקום ה-16 בטבלת המכירות של כל האלבומים שיצאו אי פעם בבריטניה.
בשנת 2006 זכה בלאנט בשני טקס פרסי המוזיקה הבריטית (Brit Awards) והיה מועמד לחמישה פרסי גראמי.
ב-7 ביולי 2007 השתתף בלאנט בלייב ארת' והופיע באצטדיון ומבלי בלונדון.
האלבום השני של בלאנט, "All the Lost Souls", יצא ב-18 בספטמבר 2007. האלבום מכר 650,000 בשבוע הראשון ליציאתו. הסינגל הראשון מהאלבום היה "1973", והוא הפך ללהיט והגיע למקום הראשון במצעדים ב-7 מדינות.
למרות היחס המעורב שקיבל מהקהל, האלבום הגיע למקום הראשון בכ־20 מדינות שונות. האלבום מכר מעל ארבעה מיליון עותקים ברחבי העולם וקיבל מעמד מכובד של פלטינה וזהב במדינות רבות.
בנובמבר 2010 יצא לאור אלבומו השלישי של בלאנט, "Some Kind of Trouble". הסינגל הראשון מתוך האלבום, "Stay The Night", יצא לאור ב-25 באוקטובר 2010. האלבום הוקלט בין החודשים ינואר-ספטמבר 2010 בסטודיו הפרטי של בלאנט בלוס אנג'לס.
בדומה לקודמו האלבום קיבל תגובות מעורבות, אך עם צאתו דורג במקום הרביעי במצעד האלבומים הבריטי. במצעד הבילבורד 200 האמריקאי הגיעי למקום ה-11. האלבום הפיק חמישה סינגלים, כשהסינגל הראשי "Stay The Night" הצליח ברחבי העולם והגיע בין היתר למקום ראשון בשווייץ ולעשרת הגדולים באוסטרליה, בבלגיה, בגרמניה, בהולנד ובאיטליה.
האלבום הצליח בעיקר באירופה ובשנה לאחר צאתו עדיין כיכב במצעדי האלבומים בגרמניה (מקום 28), בשווייץ (מקום 24), בבלגיה (מקום 32) ובאוסטריה (מקום 58).
גווידו קאנטלי
גווידו קאנטלי (באיטלקית: Guido Cantelli; 27 באפריל 1920 - 24 בנובמבר 1956) היה מנצח תזמורת איטלקי.
ג'יימס בלאנט
קריירה מוזיקלית
אלבום האולפן הרביעי של בלאנט יצא לאור באוקטובר 2013, באלבום זה חזר לשתף פעולה עם המפיק של שני אלבומיו הראשונים – טום רות'רוק. הסינגל הראשון מתוך האלבום "Bonfire Heart" הביא לנקודת פתיחה מוצלחת, הוא זכה להצלחה עולמית והגיע למקומות גבוהים במצעדי הלהיטים בבריטניה, בארצות הברית, בגרמניה, בשווייץ, באוסטריה ועוד. גם הסינגל השני "Heart To Heart" מתוך האלבום זכה להשמעות רבות ולהצלחה במצעדי הלהיטים.
גווידו קאנטלי
חייו
קאנטלי נולד בשנת 1920 בנובארה, איטליה והתמנה למנהל המוזיקלי של לה סקאלה במילאנו ב-16 בנובמבר 1956, אבל הקריירה המבטיחה שלו נקטעה באופן טראגי בתאונת מטוס בפריז כעבור שבוע בסך הכל, בגיל 36.